BEEN VERKLEURING | Health24
Posted by: Tasja | 2011/06/10
My man se regterbeen onder die knie verkleur ongelooflik. Daar is baie dik are wat uitstaan, lyk of dit gaan bars. Dan het die hele vel regom donker, blou pers verkleur. Dit lyk of dit bloed onder die vel kan wees. Ek het fotos daarvan as dit dalk kan help kan ek dit e-pos. Ek is egter baie bekommerd daaroor Maar ek het een van daardie hardkoppige mans wat seker op sy sterfbed na ''n dr toe sal gaan. Wat kan dit moontlik wees?
Dit is heel waarskynlik 'n sirkulere probleem (bloedvloei probleem). Ek stel voor dat jy jou man oortuig om so gou as moontlik 'n vaskulere chirurg vir evaluasie van sy been konsulteer. 'n Verandering soos jy beskryf aan 'n enkele ledemaat moet sorgvuldig ondersoek en behandel word. Verduidelik vir jou man dat ek voel dit is ernstig en dat hy asseblief sy dokter moet konsulteer vir 'n moontlike verwysing na 'n vaskulere chirurg.